
VISAGINO SAVIVALDYBĖS TARYBA

POSĖDŽIO PROTOKOLAS

2024 m. rugpjūčio ___ d. Nr. TP-7
Visaginas


Posėdis įvyko 2024 m. rugpjūčio 2 d.
Posėdžio pradžia 11.00 val.
Posėdžio pabaiga 12.30 val.
Posėdžio pirmininkas Erlandas Galaguz, Visagino savivaldybės meras.
Protokolavo Aušra Survilienė, Visagino savivaldybės mero padėjėja.
Į tarybą išrinkti 25 tarybos nariai.
Posėdyje dalyvavo 21 Visagino savivaldybės tarybos narys.
Posėdyje nedalyvavo Visagino savivaldybės tarybos nariai Airida Drus, Gintautas Dervinis, Olga Manc, Irina Keizo. 
Posėdyje dalyvavo Lietuvos Respublikos Seimo nariai Algimantas Dumbrava, Gintautas Kindurys, Vytautas Bakas, Visagino savivaldybės administracijos direktorius Virginijus Andrius Bukauskas, miestų partnerių atstovai, garbės piliečiai, kaimyninių savivaldybių atstovai, svečiai, tarybos nariai, įstaigų ir organizacijų vadovai, savivaldybės administracijos vedėjai, darbuotojai, miesto gyventojai, žiniasklaidos ir bendruomenės atstovai. 
Posėdžio metu buvo vykdoma tiesioginė transliacija, taip pat daromas vaizdo ir garso įrašas. 
DARBOTVARKĖ: 
1. Visagino savivaldybės mero šventinis pranešimas. 
2. Delegacijų ir svečių sveikinimai miestui. 
3. Visagino savivaldybės garbės piliečio regalijų įteikimas, sveikinimas. 
4. Visagino savivaldybės abiturientų (šimtukininkų) ir jų mokytojų apdovanojimai.
5. 2024 metų Lietuvos šimtmečio dainų šventės kolektyvų vadovų apdovanojimai.

1. Visagino savivaldybės mero šventinis pranešimas.
Visagino savivaldybės meras Erlandas Galaguz pasveikino visus susirinkusius,
informavo, kad Visagino iškilmingame posėdyje dalyvauja 21 Visagino savivaldybės tarybos narys ir paskelbė iškilmingo savivaldybės tarybos posėdžio pradžią bei pakvietė visus sugiedoti Tautišką giesmę. 
Visagino savivaldybės meras Erlandas Galaguz perskaitė šventinį pranešimą informuodamas, kad iškilmingas tarybos posėdis skirtas Visagino miesto 49-erių metų gimtadieniui paminėti. Pasveikino atvykusius garbius svečius, miestų partnerių atstovus, kaimyninių savivaldybių atstovus. Pakvietė Tylos minute pagerbti amžinybėn išėjusius Visagino savivaldybės pirmąjį merą Vladimirą Ščiurovą, merą Antaną Ivanauską, savivaldybės tarybos narius, miesto statybininkus, visus kitus kurie statė, kūrė, puoselėjo šį miestą, tuos, kurių jau šiandien nebėra, bet jie visada bus gyvi mūsų atmintyje. Kreipėsi Į Visagino šaulius prašydamas visų vardu, baltų žiedų puokštę nuvežti ir padėti ant šviesaus atminimo žmonių kapų.  

2. Delegacijų ir svečių sveikinimai miestui. 
Sveikinimo žodį tarė Lietuvos Respublikos seimo narys Algimantas Dumbrava,
Daugpilio miesto tarybos pirmininkas meras Andrejs Elksninš, Kraslavos rajono savivaldybės tarybos pirmininko pavaduotojas Aivars Trūlis, Varmės Lidzbarko savivaldybės burmistras Jacek Wišniowski, Ignalinos rajono savivaldybės vicemeras Imantas Umbražiūnas, Molėtų rajono savivaldybės vicemerė Vaida Saugūnienė, Utenos rajono savivaldybės administracijos direktorius Paulius Čyvas, Zarasų rajono savivaldybės vicemerė Olga Podolskienė, Visagino savivaldybės garbės pilietis, klebonas Vytautas Rapalis, Visagino Šv. Apaštalo Pauliaus bažnyčios klebonas Raimundas Jurolaitis, scenografas, interjero dizaineris, mados istorikas Aleksandras Vasiljevas. 
	Aušra Andrijauskienė pristatė, kad po gražių sveikinimo žodžių muzikinį kūrinį atliks Visagino kūrybos ir menų akademijos auklėtiniai.

3. Visagino savivaldybės garbės piliečio regalijų įteikimas, sveikinimas. 
Visagino savivaldybės meras Erlandas Galaguz pranešė, kad Visagino savivaldybės 
tarybos  2024 m. kovo 28 d. sprendimu Nr. TS-43 Visagino miesto Garbės piliečio vardas suteiktas Elenai Čekienei už nuopelnus garsinant Visagino savivaldybės vardą. 
Visagino savivaldybės meras įteikė Elenai Čekienei Garbės piliečio ženklą, Visagino savivaldybės vicemerė Aleksandra Grigienė įteikė Garbės piliečio pažymėjimą. Žodis buvo suteiktas Elenai Čekienei. Elena Čekienė pasisakė. 
	Aušra Andrijauskienė pakvietė pasiklausyti dar vieno Visagino kūrybos ir menų akademijos auklėtinių atliekamo kūrinio. 

4. Visagino savivaldybės abiturientų (šimtukininkų) ir jų mokytojų sveikinimas. 
Visagino savivaldybės meras Erlandas Galaguz informavo, kad šiais metais už puikius mokymosi įvertinimus paskatinti net šimtas šešiasdešimt šeši (166) Visagino bendrojo ugdymo mokyklų ir Visagino technologijos ir verslo profesinio mokymo centro mokiniai. 32 abiturientai išlaikė valstybinį brandos egzaminą 86-99 balais, 3 mokiniai surinko po 100 balų. Už gautus aukščiausius – 100 balų valstybinių brandos egzaminų rezultatus abiturientai ir jų mokytojai  apdovanojami vienkartinėmis piniginėmis išmokomis. 
	Visagino savivaldybės meras Erlandas Galaguz sveikino ir apdovanojo šiuos Visagino savivaldybės abiturientus ir jų mokytojus: Daniilą Bendelstoną, Visagino „Atgimimo“ gimnazijos abiturientą, 100 balų įvertinimas už matematikos valstybinį brandos egzaminą; Zoją Danilovą, Visagino „Atgimimo“ gimnazijos matematikos vyresniąją mokytoją,kuri paruošė abiturientą Danillą Bendelstoną; Laurą Rūdytę, Visagino „Verdenės“ gimnazijos abiturientę, 100 balų įvertinimas už užsienio kalbos (rusų) valstybinį brandos egzaminą; Jeleną Čugunovą, Visagino „Verdenės“ gimnazijos rusų kalbos mokytoją metodininkę, kuri paruošė abiturientę Laurą Rūdytę; Nikitą Trimailovą, Visagino „Verdenės“ gimnazijos abiturientą, 100 balų įvertinimas už užsienio kalbos (rusų) valstybinį brandos egzaminą; Jeleną Čugunovą, Visagino „Verdenės“ gimnazijos rusų kalbos mokytoją metodininkę, kuri paruošė abiturientą Nikitą Trimailovą. 
	Sveikinimo kalbą pasakė Daniil Bendelston, Visagino „Atgimimo“ gimnazijos mokinys. 

5.  2024 m. Lietuvos šimtmečio dainų šventės kolektyvų vadovų apdovanojimai. 
Visagino savivaldybės meras Erlandas Galaguz pranešė, kad Lietuvos dainų šventėje, mininčioje šimtmetį, garsiai dalyvavo net 7 mūsų miesto meno kolektyvai, 1 tautodailininkas, koordinavimo grupės nariai bei tautinių mažumų bendrijos atstovai. 
Visagino savivaldybės meras Erlandas Galaguz ir Visagino savivaldybės vicemerė Aleksandra Grigienė sveikino ir teikė apdovanojimus šiems mūsų miesto meno kolektyvams ir jų  vadovams: Ilonai Alėjunienei, Visagino kūrybos ir menų akademijos jaunių choro vadovei ir visam kolektyvui; Skaidrūnei Baliūnaitei, Visagino kūrybos ir menų akademijos tradicinių kanklių ansamblio vadovei ir visam kolektyvui; Algimantui Rasteniui, Visagino kūrybos ir menų akademijos pučiamųjų instrumentų orkestro vadovui ir visam kolektyvui; Loretai Gaivenytei, Visagino kūrybos ir menų akademijos mokytojų vokalinio trio „ŽaRa“ vadovei ir visam kolektyvui; Violetai Gaidienei, Visagino kultūros centro folkloro ansambliui „Krusnė“ vadovei ir visam kolektyvui; Tomui Kochankai, Visagino kultūros centro liaudiškos muzikos kapelos „Linksmuolė“ vadovui ir visam kolektyvui; Rimvydui Cikanui, Visagino kultūros centro vyresniųjų liaudiškų šokių grupės „Gervė“ kolektyvo vadovui ir šokių kolektyvui; Kristinai Gedžiūnaitei, Dainų šventės – mūsų grupės koordinatorei. Ypatinga padėka skirta įstaigoms ir jų vadovams, kurie koordinavo visą procesą: Visagino kūrybos ir menų akademijai (direktorius Romualdas Kondrotas), Visagino kultūros centrui (vadovas Audronis Imbrasas)
Aušra Andrijauskienė pakvietė pasiklausyti Visagino kūrybos ir menų akademijos auklėtinių atliekamų kūrinių. 
Visagino savivaldybės meras Erlandas Galaguz padėkojo vadovei Vitai Pimpienei ir jos auklėtiniams už šiame posėdyje skambėjusias dainas. 
Visagino savivaldybės meras Erlandas Galaguz paskelbė iškilmingą posėdį baigtą, dėkojo visiems už dalyvavimą, kvietė visus bendrai nuotraukai, į šventinį priėmimą ir dalyvauti įspūdinguose miesto gimtadieniui skirtuose šventiniuose renginiuose.
Visagino savivaldybės meras priminė, kad vyks pamaldos už Visaginą ir maloniai pakvietė visus dalyvauti. 

